Tyske sygeplejersker kan, nærmest med et snuptag, være med til at løse manglen på sygeplejersker på de danske sygehuse. Det mener i hvert fald Venstres sundhedspolitiske ordfører, nordjyske Birgitte Josefsen. Der 10.000 ledige sygeplejersker i Tyskland, og den danske ambassade har henvendt sig til de danske regioner for at gøre opmærksom på deres interesse for at arbejde i Danmark. Fristen for at henvende sig udløber i dag, mandag - og kun et enkelt sygehus har meldt sig. - Denne mangel på interesse er fuldkommen uforståelig, siger Birgitte Josefsen og retter især skytset mod regionernes formand, Bent Hansen. De tyske sygeplejersker er dygtige, de er hurtige til at lære dansk og de vil gerne arbejde i Danmark, så det er bare om at slå til, siger Birgitte Josefsen.

Opsummering:
Venstres sundhedsordfører Birgitte Josefsen kritiserer regiónerne for ikke at gøre nok for at besætte ledige job.